**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**Σας ενημερώνουμε ότι η ζώνη 07:00, στα ξένα ντοκιμαντέρ της ΕΡΤ2 μεταβάλλεται ως εξής:**

**ΣΑΒΒΑΤΟ 28/8/2021**

**----------------------------**

**07:00** **ΚΟΥΒΑ  (CUBA, PARADISE ON THE BRINK)** **(E)  Κ8 GR & διαθέσιμο στο ERTFLIX**  
**Ντοκιμαντέρ 2 επεισοδίων, παραγωγής Γαλλίας 2017.**

Η **Κούβα** είναι ο κήπος της Εδέμ σ’ ένα σταυροδρόμι ανάμεσα στο παρελθόν και το παρόν. Έπειτα από 50 χρόνια δικτατορίας και απομόνωσης, το νησί προσφέρει παρθένα φύση και οικολογικούς θησαυρούς. Τι θα γίνει όμως στο μέλλον; Θα μπορέσουν οι Κουβανοί να διαφυλάξουν αυτή την κληρονομιά, καθώς αντιμετωπίζουν, με τα νέα δεδομένα, την πίεση του τουρισμού και του πλουτισμού; Ποια πολιτική είναι αυτή που θα καταφέρει να διαφυλάξει τον μοναδικό φυσικό πλούτο του νησιού και ποιες φωνές θα επικρατήσουν για το μέλλον αυτού του νησιού που είναι το κόσμημα της Καραϊβικής.

**Eπεισόδιο 1ο: «Κούβα, το γαλάζιο νησί: Ύφαλοι υπό παρακολούθηση» (Cuba, the blue island: Reefs under high-surveillance)**

**Σκηνοθεσία:** Jérôme Julienne & John Jackson

**----------------------------**

**ΚΥΡΙΑΚΗ 29/8/2021**

**----------------------------**

**07:00** **ΚΟΥΒΑ  (CUBA, PARADISE ON THE BRINK)** **(E)  Κ8 GR & διαθέσιμο στο ERTFLIX**  
**Ντοκιμαντέρ 2 επεισοδίων, παραγωγής Γαλλίας 2017.**

**Eπεισόδιο 2ο (τελευταίο): «Κούβα, ο πράσινος παράδεισος» (Cuba, the green island: A paradise on the brink)**

**Σκηνοθεσία:** Jérôme Julienne & John Jackson

**----------------------------**

**ΔΕΥΤΕΡΑ 30/8/2021**

**----------------------------**

**07:00 Η ΓΗ ΤΩΝ ΓΚΡΕΜΛΙΝΣ (LAND OF GREMLINS) (Ε) K8  GR & διαθέσιμο στο ERTFLIX**

**Μίνι σειρά ντοκιμαντέρ 3 επεισοδίων, παραγωγής ΗΠΑ 2015.**

Το νησί της **Μαδαγασκάρης**φιλοξενεί μερικά από τα σπανιότερα και πιο συναρπαστικά πλάσματα της Γης.

Σ’ αυτή την υπέροχη σειρά ντοκιμαντέρ θα κάνουμε ένα μοναδικό ταξίδι στo οικοσύστημα αυτού του παρθένου παραδείσου, για να γνωρίσουμε τις ζωές των περίεργων κατοίκων του!

**Eπεισόδιο** **3ο (τελευταίο): «Εν ψυχρώ»**

Η **Μαδαγασκάρη**είναι το αρχαιότερο νησί της υφηλίου.

Μια μυστηριώδης χώρα, που βρίσκεται μέσα στον Ινδικό Ωκεανό και απέχει 400 χιλιόμετρα από την αφρικανική στεριά. Ένα κομμάτι βράχου πεταμένο εκεί από την εποχή των δεινοσαύρων και, τελείως απομονωμένη, έχει εξελιχθεί σε ένα βιολογικό χωνευτήρι.

Εκεί όπου η φύση έχει ενώσει φυτά και ζώα που δεν υπάρχουν πουθενά αλλού πάνω στη Γη, τα αρπακτικά παραμονεύουν στις σκιές και οι σαύρες εξαφανίζονται μέσα στα δέντρα, στο εξωτικό, μαγευτικό νησί της Μαδαγασκάρης τα ψυχρόαιμα πλάσματα βασιλεύουν.

**----------------------------**

**ΤΡΙΤΗ 31/8/2021**

**----------------------------**

**07:00 ΣΤΙΣ ΘΑΛΑΣΣΕΣ ΤΗΣ ΑΡΑΒΙΑΣ (ARABIAN SEAS) (Ε) K8  GR & διαθέσιμο στο ERTFLIX**

**Σειρά ντοκιμαντέρ 5 επεισοδίων, παραγωγής Καναδά 2017.**

Η υπέροχη αυτή σειρά ντοκιμαντέρ είναι ένα αποκαλυπτικό ταξίδι στην άγρια ζωή της Αραβικής Χερσονήσου, που διεισδύει στους ποικίλους οικοτόπους των νησιών και των θαλασσών της.

Η κινηματογράφηση έγινε με κάμερες τελευταίας τεχνολογίας και με ανάλυση 4Κ, που κατάφεραν να συλλάβουν τη διαβίωση των αραβικών ζώων στο σουλτανάτο του Ομάν.

Τα ξεχωριστά θεματικά επεισόδια ανοίγουν ένα παράθυρο στην άγνωστη ζωή των κατοίκων του ζωικού βασιλείου και εξερευνούν την προσαρμοστικότητά τους στις υψηλές θερμοκρασίες αυτής της περιοχής της Μέσης Ανατολής. Η επιβίωση είναι ο στόχος τους και το μαγικό τους ταξίδι.

Ο σαρκοβόρος καρχαρίας και το σαλάχι που κυνηγούν το θήραμά τους στους κοραλλιογενείς υφάλους, τα δηλητηριώδη ψάρια που αλλάζουν μορφή και στήνουν ενέδρες.

Τα ασπόνδυλα, που είναι οι θαλάσσιες αυθεντίες στην ψευδαίσθηση και στο καμουφλάζ!

Η θαλάσσια χελώνα, που χρονολογείται προ των δεινοσαύρων, διατηρώντας τη σημερινή μορφή της 100 εκατομμύρια χρόνια και πλέον. Τα μόλις επτά εναπομείναντα είδη απειλούνται με εξαφάνιση και τα τέσσερα από αυτά έρχονται στην Αραβική Χερσόνησο για την αναπαραγωγή τους.

**Eπεισόδιο 1ο: «Σαρκοβόρα πλάσματα του κοραλλιογενούς κήπου»** **(Carnivores of the Coral Garden)**

Οι θάλασσες της Αραβίας είναι γεμάτες ζωή και σαρκοβόρα πλάσματα.

Καρχαρίες και σαλάχια περιδιαβαίνουν στους κοραλλιογενείς υφάλους, κυνηγώντας το θήραμά τους. Τοξικά ψάρια μεταμφιέζονται για να στήσουν ενέδρα στους ανυποψίαστους και παράξενοι θηρευτές με πανοπλία καταβροχθίζουν τους ευάλωτους. Αυτά είναι τα σαρκοβόρα πλάσματα του κοραλλιογενούς κήπου της Αραβίας.

Από την αυγή μέχρι το σούρουπο, οι θηρευτές χρησιμοποιούν την απόκρυψη και άλλες δεξιότητές τους για να πιάσουν το ανυποψίαστο θήραμά τους. Όσα πλάσματα βρίσκονται πιο χαμηλά στην τροφική αλυσίδα πρέπει να χρησιμοποιήσουν εξίσου έξυπνες τακτικές για να μη φαγωθούν. Καθώς ξημερώνει μια νέα μέρα πάνω από τους κοραλλιογενείς υφάλους στον Κόλπο του Ομάν, τα νυκτόβια σαρκοβόρα πλάσματα κουρνιάζουν έπειτα από μια νύχτα θήρευσης. Ένα θανατηφόρο σαλάχι ψάχνει ένα τελευταίο γεύμα στην άμμο και ένας καρχαρίας ζέβρα ψάχνει ένα μέρος να ξεκουραστεί κατά τη διάρκεια της ημέρας.

Όταν οι μεγάλοι νυχτερινοί κυνηγοί αποσύρονται, τα ημερόβια σαρκοβόρα πλάσματα παίρνουν τη θέση τους. Μια μεταμφιεσμένη και εξαιρετικά τοξική σκορπίνα περιμένει ακίνητη, έτοιμη να παγιδεύσει κάποιον περαστικό. Είναι σχεδόν αόρατη και μόνο η κίνησή της μπορεί να την προδώσει. Γιγάντιοι αστερίες γλιστρούν στον βυθό της θάλασσας, αναζητώντας κοραλλιογενείς πολύποδες -τα μικροσκοπικά ζώα που αποτελούν τα δομικά στοιχεία του υφάλου. Οι μουλλίδες είναι ένα από τα πιο ενεργά σαρκοβόρα πλάσματα της περιοχής. Το ξέφρενο σκάψιμό τους στον αμμώδη βυθό της θάλασσας ξεθάβει μικροσκοπικά θαλάσσια ασπόνδυλα τα οποία καταβροχθίζουν, εκτός κι αν τα προλάβει κάποιος γωβιός. Αυτοί οι θηρευτές, ξαδέρφια της γνωστής τσιπούρας, αφήνουν άλλους να κάνουν τη δουλειά και μετά ορμούν να αρπάξουν ό,τι ξεφύγει από τις μουλλίδες.

Ενώ η μέρα πλησιάζει στο τέλος της και οι νυχτερινοί κυνηγοί επανεμφανίζονται, ο θηλυκός καρχαρίας ζέβρα που ξεκουράζεται, προσεγγίζεται από ένα αρσενικό που ερωτοτροπεί. Επιδεικτικά λεοντόψαρα κυνηγούν στις εσοχές του υφάλου, ελπίζοντας να πιάσουν μικρά ψάρια ή μαλακόστρακα, καθώς βγαίνουν από τις κρυψώνες και το σαλάχι προετοιμάζεται για άλλη μία νύχτα θήρευσης γύρω από τον σκοτεινό ύφαλο.

**ΤΕΤΑΡΤΗ 1/9/2021**

**----------------------------**

**07:00 ΣΤΙΣ ΘΑΛΑΣΣΕΣ ΤΗΣ ΑΡΑΒΙΑΣ (ARABIAN SEAS) (Ε) K8  GR & διαθέσιμο στο ERTFLIX**

**Σειρά ντοκιμαντέρ 5 επεισοδίων, παραγωγής Καναδά 2017.**

Η υπέροχη αυτή σειρά ντοκιμαντέρ είναι ένα αποκαλυπτικό ταξίδι στην άγρια ζωή της Αραβικής Χερσονήσου, που διεισδύει στους ποικίλους οικοτόπους των νησιών και των θαλασσών της.

**Eπεισόδιο 2ο: «Oι μάγοι του υφάλου» (Magicians of the Reef)**

Η τέχνη της μεταμόρφωσης είναι μία από τις εξυπνότερες στρατηγικές επιβίωσης του ζωικού βασιλείου. Το καμουφλάζ για επίθεση ή άμυνα μπορεί να είναι η διαφορά μεταξύ του «τρώω ή με τρώνε». Στον υποθαλάσσιο κόσμο, στις Θάλασσες της Αραβίας, το κόλπο της εξαφάνισης «τώρα με βλέπετε, τώρα όχι», είναι απλώς μία από τις μεταμορφώσεις-κρυφά χαρτιά της φύσης. Η μίμηση μπορεί να ξεγελάσει άλλους και να τους κάνει να πιστεύουν πως ένα ζώο είναι κάτι που δεν είναι. Η ικανότητα παραγωγής φανταχτερών χρωμάτων, δημιουργίας περίτεχνων σχεδίων, αλλά και αλλαγής της υφής του δέρματος ή του σχήματος του σώματος, από τη μια στιγμή στην άλλη, βοηθάει τα αρσενικά να προσελκύσουν και να εξασφαλίσουν τον άκρως απαραίτητο σύντροφο. Αυτοί είναι οι «Μάγοι του Υφάλου».

Στους κοραλλιογενείς υφάλους του Κόλπου του Ομάν, το χταπόδι, το καλαμάρι και η σουπιά είναι «μετρ» των ψευδαισθήσεων. Όλα αυτά τα εντυπωσιακά κεφαλόποδα έχουν τρεις καρδιές, τουλάχιστον οκτώ άκρα, δηλαδή πλοκάμια, και τους μεγαλύτερους εγκέφαλους από οποιοδήποτε άλλο ασπόνδυλο. Ως μάγοι, οι ικανότητές τους βρίσκονται στην τέχνη της μεταμόρφωσης. Χρησιμοποιούν το καμουφλάζ για να εξαφανιστούν εν ριπή οφθαλμού, όμως μπορούν επίσης, ν’ αλλάξουν υφή, χρώμα και σχήμα κάνοντας συναρπαστικές καλλιτεχνικές επιδείξεις.

Στα γυρίσματα, κατά τη διάρκεια της θερινής περιόδου αναπαραγωγής της σουπιάς Φαραώ, οι κάμερες καταγράφουν με εκπληκτική λεπτομέρεια τον τρόπο με τον οποίο αυτοί οι φανταχτεροί «μάγοι» της θάλασσας προσελκύουν, ζευγαρώνουν και προστατεύουν τους συντρόφους τους. Στη συνέχεια, συναντάμε πλήθος άλλους έξυπνους «θαυματοποιούς», από τους καμουφλαρισμένους ιππόκαμπους μέχρι τους παραπλανητικούς μιμητές χελιών.

Η αρσενική σουπιά χρησιμοποιεί αξιοσημείωτη παλέτα χρωμάτων και σχημάτων, για να γοητεύσει μία θηλυκή σουπιά. Αν καταφέρει να ζευγαρώσει μαζί της, η επόμενη δουλειά του αρσενικού είναι να την προστατέψει από τους αρσενικούς αντιπάλους του, ενώ εκείνη γεννάει τα αβγά τους σε σχισμές του υφάλου. Αν κάποιος αντίπαλος προσπαθήσει να κλέψει τη σύντροφό του, το αρσενικό κάνει ό,τι μπορεί για να μην την αφήσει να πέσει στα χέρια του.

Οι θηρευτές, όπως τα πεινασμένα πεταλουδόψαρα και οι θαλάσσιες χελώνες, απειλούν τα αβγά του ζευγαριού σουπιών. Καθώς η περίοδος αναπαραγωγής φτάνει στο αποκορύφωμά της, οι θάλασσες βρίθουν από ερωτικά ζευγάρια που ανταγωνίζονται για προσοχή.

**----------------------------**

**ΠΕΜΠΤΗ 2/9/2021**

**----------------------------**

**07:00 ΣΤΙΣ ΘΑΛΑΣΣΕΣ ΤΗΣ ΑΡΑΒΙΑΣ (ARABIAN SEAS) (Ε) K8  GR & διαθέσιμο στο ERTFLIX**

**Σειρά ντοκιμαντέρ 5 επεισοδίων, παραγωγής Καναδά 2017.**

Η υπέροχη αυτή σειρά ντοκιμαντέρ είναι ένα αποκαλυπτικό ταξίδι στην άγρια ζωή της Αραβικής Χερσονήσου, που διεισδύει στους ποικίλους οικοτόπους των νησιών και των θαλασσών της.

**Eπεισόδιο 3ο: «Συμπόσιο στο νησί» (Island Feast)**

Γύρω από μια μικρή αλυσίδα νησιών της ακτής του Ομάν, λαμβάνει χώρα ένα από τα πιο εντυπωσιακά θεάματα της φύσης!

Λόγω των καλοκαιρινών θερμοκρασιών, αναδύονται θρεπτικά συστατικά από τα βάθη του ωκεανού, συναντούν τον αραβικό ήλιο και προκαλούν μια έκρηξη ζωής. Αυτή την περίοδο αφθονίας, τα ψάρια γεννούν, γεμίζοντας τα νερά με αβγά. Είναι ένας ακαταμάχητος μπουφές για κάθε αρπακτικό. Ο μουσώνας διαρκεί μόνο τέσσερις μήνες, κατά τους οποίους η θαλάσσια ζωή έχει μεγάλη κινητικότητα με ταξίδια, αναπαραγωγή και κυνήγι θηράματος.

Οι ταξιδιώτες είναι πολλοί και έρχονται από μακριά, όπως οι κεραμοχελώνες και τα θαλάσσια πουλιά. Ο πιο ξεχωριστός, όμως, επισκέπτης είναι ο φαλαινοκαρχαρίας, το μεγαλύτερο ψάρι του κόσμου!

Την ίδια ώρα, οι κεραμοχελώνες ζευγαρώνουν στον ύφαλο και μόνο οι θηλυκές βγαίνουν στη στεριά για να γεννήσουν τα αβγά τους. Την ίδια ασφάλεια αισθάνονται και τα γλαρόνια για να μεγαλώσουν εκεί τα μωρά τους.

Και κάπου πιο βαθιά, γίνεται ένα ακόμα πάρτι στον ύφαλο. Πολύχρωμα κοράλλια περιτριγυρίζονται από τροπικά ψάρια που χαίρονται την εποχική ευδαιμονία. Υπάρχει πολύ φαγητό και φτάνει για όλους!

Καθώς όμως ο μουσώνας υποχωρεί, τα παγωμένα νερά υποχωρούν και η ηρεμία επιστρέφει τον ύφαλο.

**----------------------------**

**ΠΑΡΑΣΚΕΥΗ 3/9/2021**

**----------------------------**

**07:00 ΣΤΙΣ ΘΑΛΑΣΣΕΣ ΤΗΣ ΑΡΑΒΙΑΣ (ARABIAN SEAS) (Ε) K8  GR & διαθέσιμο στο ERTFLIX**

**Σειρά ντοκιμαντέρ 5 επεισοδίων, παραγωγής Καναδά 2017.**

Η υπέροχη αυτή σειρά ντοκιμαντέρ είναι ένα αποκαλυπτικό ταξίδι στην άγρια ζωή της Αραβικής Χερσονήσου, που διεισδύει στους ποικίλους οικοτόπους των νησιών και των θαλασσών της.

**Eπεισόδιο 4ο:  «Οι υπερασπιστές του υφάλου» (Defenders of the Reef)**

Είναι καλοκαίρι, στον Κόλπο του Ομάν. Ο καυτός αραβικός ήλιος θερμαίνει τα ρηχά νερά στους 30 βαθμούς Κελσίου, περίπου. Η ζέστη ενισχύει την ανάπτυξη των φυκών σ’ έναν τεράστιο κοραλλιογενή ύφαλο, προσελκύοντας χιλιάδες πεινασμένα φυτοφάγα ψάρια. Είναι το σκηνικό ενός πολέμου επικράτησης μεταξύ ψαριών.

Πολλά απ’ αυτά τα ανταγωνιστικά ψάρια είναι εντυπωσιακά, έχουν φωτεινά χρώματα και έντονα σχέδια. Ωστόσο, αυτό δεν ισχύει για το ταπεινό ψάρι ντόμινο. Έχει χρώμα ασημογκρί και μία λευκή κηλίδα σε κάθε πλευρά.

Με τη μουντή εμφάνισή του, είναι εύκολο να το αγνοήσει κανείς. Όμως, ό,τι του λείπει σε χρώμα και μέγεθος, το αντισταθμίζει με τη στάση του. Θα ορθώσει το ανάστημά του σε οποιονδήποτε μεγάλο «νταή» στον ύφαλο, ακόμη και σ’ έναν σκάρο πολύ μεγαλύτερο σε μέγεθος. Θα χρειαστεί όλη την αυτοπεποίθησή του τις επόμενες εβδομάδες, επειδή βρίσκεται σε αποστολή. Πρόκειται ν’ αναπαραχθεί για πρώτη φορά. Πρέπει να οριοθετήσει τον χώρο του και να δημιουργήσει, εκεί, τη δική του μικρή έκταση με φύκη. Θα είναι τεράστια διαφήμιση για εκείνον, σαν διαφημιστική πινακίδα που λέει στα θηλυκά ψάρια ντόμινο: «Επιλέξιμος εργένης κατοικεί εδώ». Όμως, τα νόστιμα φύκη θα προσελκύσουν διάφορους «κλέφτες». Επομένως, πρέπει να εργαστεί σκληρά για να φυλάξει τον χώρο του, θέτοντας τη ζωή του σε κίνδυνο, αν θέλει να πετύχει.

Πολλοί άλλοι κάτοικοι των υφάλων έχουν αναπτύξει διαφορετικούς τρόπους για να παραμείνουν ασφαλείς. Οι κιτρινωποί γωβιοί κρύβονται ανάμεσα στα κοράλλια, οι θαλάσσιοι γυμνοσιάλαγκες αποθηκεύουν τοξίνες σ’ ένα περίβλημα πάνω από τα βράγχια τους, ενώ η γαρίδα Αλφαίος σκάβει λαγούμι για να κρυφτεί.

Οι στρατηγικές επιβίωσης μπορεί να φαίνονται ακραίες, όμως πολλοί κίνδυνοι παραμονεύουν στον ύφαλο. Από την πονηρή ημικηλιδόστικτη σφυρίδα έως τον τεράστιο ρινόβατο και την απειλητική σμέρνα-λεοπάρδαλη με τις τρεις σειρές τοξικών δοντιών.

Ο ύφαλος είναι δύσκολο μέρος για να παραμείνει κανείς ζωντανός, πόσο μάλλον να μεγαλώσει την οικογένειά του. Οπότε, για το ψάρι ντόμινο, διακυβεύονται πολλά!

**----------------------------**